cyanic-selkie/wikianc huggingface dataset:
Carlos Andrés Pérez
Péreziä vastaan osoitettiin mieltä helmikuussa 1989 Guarenasissa, ja mellakat levisivät koko maahan. Poliisi ja armeija kukistivat ne verisesti. 27. helmikuuta 1989 surmattiin "El Caracazo" -nimen saaneissa tapahtumissa virallisen arvion mukaan 300, mutta eri järjestöt ja todistajat ovat puhuneet yli tuhannesta kuolleesta. Suuri osa kuolleista haudattiin joukkohautoihin. Helmikuussa ja marraskuussa 1992 Pérezin hallitus selvisi kahdesta vallankaappausyrityksestä. Niistä ensimmäistä johti myöhemmin presidentiksi valittu Hugo Chávez. Korkein oikeus erotti Pérezin 20. toukokuuta 1993 syytettynä 250 miljoonan bolívarin kavalluksista. Pérez sai vankeusrangaistuksen, mutta korkean iän vuoksi hänet määrättiin kotiarestiin. Hän siirtyi 1998 Dominikaaniseen tasavaltaan, josta Venezuela yritti saada häntä luovutetuksi. Hän kuoli Yhdysvalloissa. Sukulaiset kävivät Pérezin ruumiista kymmenkuukautisen oikeustaistelun, ennen kuin hänet saatiin lokakuussa 2011 haudattavaksi Caracasiin.
Dodekanesia
Historia
pienoiskuva|vasen|[[Pátmos|Pátmoksen Chóran kylä ja Johannes Teologin luostari.]] Kun Kreikka 1830-luvulla kävi vapaussotaa, saarten kreikkalaiset olisivat myös halunneet liittää alueen Kreikkaan, mutta eivät kuitenkaan liittyneet mukaan sotaan Kreikan puolelle, sillä Ródoksella ja Kosilla oli laaja turkkilainen siirtokunta.
Hugo Boss
Natsi-Saksan pukimo
Huhtikuusta 1940 lähtien Bossin yhtiössä työskenteli 140 puolalaista ja 40 ranskalaista pakkotyöläistä. Työläiset asutettiin leirille, jossa hygienian ja ravitsemuksen taso ja työläisten kohtelu vaihtelivat suuresti.
Vastaavalla tavalla tiliä menneisyytensä kanssa ovat tehneet monet muutkin Natsi-Saksan-aikaiset, edelleen toiminnassa olevat yritykset, kuten esimerkiksi Continental.
Juvan kartano
Historia
Eriksonin lapsille periytynyt kartano myytiin vuonna 1639 kenraalikuvernööri Pietari Brahelle, jonka hallussa se oli hänen kuolemaansa vuoteen 1680 saakka. Ison reduktion yhteydessä 1683 Juvan kartano otettiin valtion haltuun, joka teki siitä kahta vuotta myöhemmin Turun ja Porin läänin ratsuväkirykmentin Maskun komppanian ratsumestarin virkatalon eli puustellin. Kartanosta muodostui tärkeä sotilasvirkatalo, jossa asui yleensä Kuninkaallisen Henkirakuunarykmentin Maskun komppanian päällikkö. Sen haltijoina olivat ratsumestarit Henrik Johan Schauman 1685–1703, Fredrik Armfelt 1703–1719 ja Mårten Thessleff 1719–1720, jonka jälkeen kartano muutettiin saman komppanian kapteenin virkataloksi.
Alkman
Elämä
Alkmanin kerrotaan kuolleen samanlaiseen loistautiin kuin Sulla. Hellenistisellä kaudella aleksandrialaiset tekstikriitikot lukivat Alkmanin yhdeksän tärkeimmän lyyrisen runoilijan kaanoniin, yleensä näistä ensimmäiseksi.
Runous
Kuorolauluina runoissa oli todennäköisesti joskus antistroofinen eli vastasäkeistön muoto. Myös Hefaistion sanoo hänen kirjoittaneen neljäntoista säkeistön mittaisia lauluja, joissa mitta vaihtui seitsemännen säkeistön jälkeen. Hänen runojensa joukosta ei tunneta säkeistöjä ja vastasäkeistöjä seuranneita epodeja eli jälkilauluja.
Phoebe Buffay
Phoeben näyttelijä Lisa Kudrow
Frendien jälkeen Kudrow on esiintynyt satunnaisesti komediasarjoissa, minkä lisäksi hän on näytellyt muutaman komediaelokuvan pääosaa.
Ylämaankarja
Kasvatus
Ylämaankarjan nautojen ruokinta perustuu karkearehun käyttöön viljellyiltä peltonurmilta ja luonnonlaitumilta. Eläimille on varattava tarpeeksi laidunalaa. Ylämaankarjan ominaisuuksiin kuuluu kyky kasvaa erittäin tehokkaasti kesäaikana, joten laidunkautta ei ole syytä haaskata vain niukkaan ylläpitoon. Rotu on mitä sopivin hyödyntämään luonnon monimuotoisuuskohteita, perinnebiotooppeja ja kulttuurimaisemaa. Rotua käytetään useissa Euroopan maissa kasvistoltaan herkkien luonnonsuojelualueiden hoitamiseen tai lammastalouden apuna hoitamaan laitumia, jotta alueiden kasvitasapaino pysyisi hyvänä.
Phoebe Buffay
Varhainen elämä ja perhesuhteet
Kun Phoebe oli 14-vuotias, hänen äitinsä teki itsemurhan työntämällä jouluna päänsä uuniin. Sen jälkeen Phoebe ja Ursula joutuivat asumaan kadulla ja selviytymään itse. Phoebe eli muun muassa ryöstämällä ihmisiä, minkä lisäksi hän piti huolta omasta alueestaan. Lisäksi hänellä oli muita kadulla asuneita ystäviä apunaan.
Ylämaankarja
Jalostus
Rodun jalostusta valvomaan perustettiin Skotlannissa vuonna 1884 The Highland Cattle Society, ja yhdistys pitää edelleen yllä kansainvälisesti tunnettua ja arvostettua kantakirjaa, järjestää kotimaassaan lukuisia näyttelyjä sekä pyrkii edistämään tietämystä eläinten hoidosta. Ensimmäiset highland cattle -naudat vietiin Pohjois-Amerikkaan 1880-luvulla. Kanadaan perustettiin oma jalostusyhdistys 1920-luvulla. Sittemmin rotua on viety muun muassa Peruun, Australiaan, Uuteen-Seelantiin, Argentiinaan ja Tansaniaan. Rodun kasvatus on laajasti levinnyt Euroopassa. Suomeen ensimmäiset ylämaankarjan naudat saapuivat vuonna 1993. Rotuyhdistys Suomen Highland Cattle Club ry. (SHCC ry) perustettiin huhtikuussa 1997. Jäsentiloja yhdistyksessä oli vuoden 2021 alussa 234 kappaletta. Samaan aikaan Suomessa oli noin 16 000 ylämaankarjan nautaa.
Ylämaankarjan jalostuksessa pyritään parantamaan rotua niin, että rodulle tyypilliset piirteet kuten karaistuneisuus, sopeutuminen ympärivuotiseen ulkokasvatukseen, monipuolinen karkearehun hyväksikäyttö ja perinnöllinen monimuotoisuus säilyisi. Tavoitteena on parantaa hedelmällisyyttä ja eläinten terveyttä. Tärkeimpiä jalostettavia ominaisuuksia ovat emo-ominaisuudet ja maidontuotanto poikimisten helppous, vasikoiden kasvutaipumus ja lihakkuus, terveys sekä perinnöllisen monimuotoisuuden säilyttäminen.
Phoebe Buffay
Musikaalisuus
thumb|250px|right|Phoebellä on tapana esittää kappaleitaan kitaran säestyksellä [[Central Perkissä. Kuva ensimmäisen kauden jaksosta ”Apinoita ja ihmisiä”.]]
Kitara on Phoebelle rakas. Tämä kävi ilmi, kun Monica kantoi Phoeben kitaran huoneesta toiseen. Phoebe sanoi lyövänsä Monicaa, jos tämä vielä koskisi hänen kitaraansa.
Mike Hannigan
Mikelle kosinta tuotti vaikeuksia. Hänen piti ensin kosia Phoebeä koripallo-ottelun tauolla. Phoebe kuitenkin pilasi tilanteen haukkumalla tapaa tyhmäksi, kun eräs mies kosi tyttöystäväänsä samassa ottelussa. Seuraavalla kerralla Phoebe vuorostaan kosi Mikea vastaavanlaisessa tilanteessa. Tilanne oli Mikelle kuitenkin nolo, koska koko yleisö nauroi heille. Kolmannella kerralla Mike oli piilottanut kihlasormuksen kakkuun, jota Phoebe söi ravintolassa. Heidän naureskellessaan epäonnisia kosintayrityksiä Phoebe kysyi piloillaan, oliko Mike kenties piilottanut sormuksen kakkuun. Turhautuneena Mike kosi Phoebea saman tien, ja Phoebe suostui.
Harriet Hägglund
Hägglundin ensiesiintyminen laulajana tapahtui 2-vuotiaana, ja 6-vuotiaana hän aloitti pianonsoiton. Hän opiskeli sittemmin Etelä-Pohjanmaan musiikkiopistossa pääaineenaan klassinen pianonsoitto, jonka lopetti I-kurssin suorittamisen jälkeen. Myöhemmin hän on opiskellut myös klassista laulua. Näytäntökaudella 1997–1998 Hägglund oli mukana Vaasan kaupunginteatterin musiikkinäytelmässä Myrskyluodon Maija.
Kwaito
Historia
Kwaiton tullessa entistäkin suositummaksi Etelä-Afrikassa, yhteistyö myös muita musiikkityylejä edustavien tähtien kanssa on tullut yleisemmäksi, esimerkkinä Mandoza ja rhythm & blues -tähti Danny K. Nykyään kwaito-hitit saavat Etelä-Afrikassa helposti medianäkyvyyttä, kuten Arthur Mafokaten elokuussa 2005 julkaisema "Sika Lekhekhe" (zulunkielinen lause, tarkoittaa kakun leikkaamista, puhekielellä "harrasta seksiä kanssani"). Radioasema SABC kielsi kappaleen esittämisen ja Arthurin täytyi kuvata laulua varten tehty video uudelleen, koska useat katsojat valittivat sen olevan seksuaalisesti liian rohkea. Kwaito-orkesteri Boom Shaka sai Etelä-Afrikan kansallislaulusta tekemästään versiosta ankaraa kritiikkiä poliittisilta vallanpitäjiltä.
HMS Inglefield
Palvelus
Alus suojasi 24. elokuuta Victoriousta risteilijöiden Devonshiren ja Suffolkin sekä hävittäjien HMS Eclipsen ja Escapaden kanssa. Osaston tehtävänä oli suojata ensimmäistä Venäjälle matkaavaa saattuetta operaatio Dervishissä. Se suojasi 31. elokuuta saman osaston mukana lentotukialus HMS Argusta ja risteilijä HMS Shropshireä, jotka kuljettivat lentokoneita ja henkilöstöä Murmanskiin operaatio Strenghtissä, mistä palattuaan alus siirrettiin 14. syyskuuta tutkittavaksi telakalle. Alus siirrettiin 22. syyskuuta korjattavaksi Humberiin, jossaa asennettiin merivalvontatutka sekä radiokuuntelujärjestelmä. Se palasi 26. marraskuuta palvelukseen liittyen seuraavana päivänä Scapa Flowssa laivueeseensa.
Joulukuussa alus määrättiin tukemaan kommandoiskua Norjaan operaatio Kitbagissa, jossa oli tarkoitus laskea 6 Commando Florohon Stadlandetille. Se harjoitteli Shetlannin vesillä operaatiota varten maihinnousualusten HMS Prince Charlesin ja HMS Princess Charlottan kanssa tukikohtanaan Lerwick. Operaatio peruutettiin osittain maihinnousualuksella tapahtuneen onnettomuuden vuoksi. Tammikuussa 1942 alus tulitti Intrepidin kanssa Floroa Norjassa. Ilmavoimat teki saman aikaisesti häirintähyökkäyksen Solan lentokentälle. Tuloksena hyökkäyksestä oli kahden kauppalaivan ja kolmen troolarin tuhoutuminen sekä kahden tehtaan vaurioituminen. Alus siirrettiin palattuaan kattiloiden puhdistukseen Rosythiin.
Tiikerinuoliainen
Koko ja ulkonäkö
Tiikerinuoliainen voi kasvaa puolimetriseksi, ja sitä kalastetaan kotiseudullaan syötäväksi. Naaras on tavallisesti koirasta pulskempi. Pieni parvi tarvitsee vähintään 300cm pitkän akvaarion ja paljon piilopaikkoja. Tiikerinuoliainen elää jopa 20-vuotiaaksi.
Alkuperä
Tiikerinuoliainen on peräisin Sumatran ja Borneon joista.
Willie Nelson
Musiikkiuran alku
Nelson muutti 1960-luvun alussa Nashvilleen. Hän soitti siellä aluksi bassokitaraa Ray Pricen yhtyeessä, joka saavutti listamenestystä Nelsonin tekemillä kappaleilla. Nelsonin kirjoittamia hittejä 1960-luvulla ovat esimerkiksi ”Crazy” (Patsy Clinen esittämänä), ”Night Life” (Ray Price), ”Hello Walls” (Faron Young) ja ”Funny How Time Slips Away” (Billy Walker). Nelson alkoi esiintyä Grand Ole Opryssa vuodesta 1965 alkaen. Omilla levytyksillään Liberty Recordsille ja RCA:lle Nelson saavutti tuolloin vielä vain suhteellisen vaatimatonta menestystä. Nelsonin korkein listasijoitus (13.) noina aikoina oli kappaleella ”Bring Me Sunshine” (1969). Vuonna 1972 Nelson ei enää ollut saanut hittejä Nashvillessa, ja hän lopetti uransakin väliaikaisesti.
Yksityiselämä
Nelson on kirjoittanut useita omaelämäkertoja. Suomeksi on julkaistu It’s a Long Story: My Life, 2015 (Pitkä tie, Like 2016).
Punaliitu
Taiteilijoiden käyttöön punaliitu tuli 1400-luvulta alkaen, ja sitä on käyttänyt muun muassa luonnospiirustuksissa, mutta esimerkiksi Leonardo da Vincin ja Vittore Carpaccion töitä pidetään tunnustettuna taiteena. Myöhemmin sitä käytettiin myös öljymaalausten värillisessä pohjustamisessa, ja luonnosten teossa sen syrjäytti lyijykynä, mutta sitä käytetään edelleen piirustusvälineenä. Piirustuksiin käytetään yleensä viimeistelynä fiksatiivia.
Květa Jeriová
Maailmancupissa Jeriová voitti kaikkiaan kahdeksan osakilpailua.
Althea Gibson
Althea Gibson (25. elokuuta 1927 Silver, Etelä-Carolina – 28. syyskuuta 2003 East Orange, New Jersey) oli yhdysvaltalainen tennispelaaja, josta tuli ensimmäinen Yhdysvaltain mestaruuskilpailuihin osallistunut afroamerikkalainen urheilija 1950. Hän oli myös ensimmäinen tummaihoinen kaksinpelin mestari Wimbledonissa sekä Ranskan ja Yhdysvaltain mestaruuskilpailuissa. Gibson voitti urallaan kaikkiaan 11 Grand Slam -mestaruutta, joista viisi tuli kaksinpelistä ja kuusi nelinpelistä. Hän oli ensimmäinen tummaihoinen henkilö, jonka Associated Press nimesi vuoden naisurheilijaksi. Hän sai kyseisen tunnustuksen kaksi kertaa, vuosina 1957 ja 1958.
Tennisuran jälkeen
1950-luvulla tennispelaajat eivät ansainneet rahaa, ja Gibsonin taloudellinen tilanne heikkeni vuosien varrella. 1990-luvulla Gibson oli omien sanojensa mukaan itsemurhan partaalla, eikä varattomuutensa vuoksi kyennyt rahoittamaan lääkitystään tai maksamaan vuokraansa. Kun Angela Buxton sai tämän tietoonsa, hän pyrki järjestämään Gibsonille apua erääseen tennisjulkaisuun kirjoitetun kirjeen avulla. Tämän seurauksena Gibsonille tulvi eri puolilta maailmaa lahjoituksia, joita kertyi lopulta yhteensä lähes miljoonan dollarin arvosta.
Yamanote-linja
Yamanote-linjan tunnusväri on kellanvihreä. Junien vuoroväli on ruuhka-aikoina kaksi minuuttia ja päivällä 3–4 minuuttia. Lähes kaikilta linjan asemilta on vaihtoyhteys muille juna- tai metrolinjoille. Vuonna 2005 Yamanote-linjaa käytti päivässä 3,55 miljoonaa ja vuodessa 1,3 miljardia matkustajaa. Vertailun vuoksi koko 26 linjaa käsittävää New Yorkin metroa käytti vuonna 2006 päivässä 4,9 miljoonaa ja vuodessa 1,5 miljardia matkustajaa, ja koko Helsingin julkisessa liikenteessä matkustettiin vuodessa noin kuusi kertaa Yamanote-linjaa vähemmän.
Daniel (nimi)
Daniel on miehen etunimi. Se on alkujaan heprealainen nimi ja tarkoittaa ”Jumala on minun tuomarini”. Raamatussa on kaksi Daniel-nimistä henkilöhahmoa, joista yhdestä kertoo Danielin kirja.
Nimipäivä
Danielin nimipäivää vietetään suomalaisen kalenterin mukaan 11. joulukuuta. Daniel jakaa nimipäivän Tatun ja Tanelin kanssa. Päivä on alkujaan Daniel Styliitan muistopäivä.
Argolis
Antiikki
Argolis on yksi Kreikan historiallisista maakunnista. Alueella on ollut asutusta jo viimeistään 28000 eaa. Argoliissa sijaitseva Fránchthin luola, jossa on asuttu noin 20000–3000 eaa., on yksi Euroopan merkittävimpiä kivikautisia löytöpaikkoja. Lernassa on ollut asutusta kivikaudelta pronssikaudelle.
Gunnar Larsson (hiihtäjä)
Larsson saavutti 1968 Grenoblen olympialaisista viestihopeaa sekä pronssimitalin 15 kilometriltä. 30 kilometrillä hän oli kahdeksas ja 50 kilometrillä viides. Neljä vuotta myöhemmin Sapporon olympialaisissa hän sijoittui neljänneksi 30 kilometrillä, kahdeksanneksi 15 kilometrillä ja 24. sijalle 50 kilometrillä sekä hiihti neljänneksi sijoittuneessa viestijoukkueessa.
Kuvitus
Nykyaika
Nykyisin on useita erilaisia tietokoneissa käytettäviä kuvitusohjelmia, jotka eivät kuitenkaan ole syjäyttäneet käsin tehtävää taiteellista työskentelyä. Tietokonegrafiikka on muuttanut monia kuvittamisen työprosesseja. Digitaalinen piirtäminen ja maalaaminen on helpottanut ja osittain monipuolistanut niin kuvituksen tuotantotekniikoita kuin käyttötarkoituksia. Nykyisin kuvitusta käytetään paljon esimerkiksi www-sivuilla, esitysmateriaaleissa ja multimediassa. Uudet käyttötarkoitukset ovat kasvattaneet alaa, mutta myös lisänneet kilpailua. Kuvituksen tekeminen ja sen välittäminen lehtien toimituksiin on nopeutunut ja helpottunut ja kuvittamisesta on tullut yhä suositumpi osa mediaa.
Lasse Heikkilä (jääkiekkoilija)
Ura jääkiekkovalmentajana
Heikkilä toimi Suomen jääkiekkomaajoukkueen päävalmentajana kauden 1976–1977. Hän johti Suomen peliä MM-kisoissa 1977 ja Kanada-cupissa 1976. Heikkilä palasi maajoukkueeseen vuosiksi 1984–1987, jolloin hän toimi joukkueenjohtajana.
Mourad Meghni
Umm-Salal
10. kesäkuuta 2011 qatarilainen Umm-Salal julkisti Meghnin siirtyvän joukkueen vahvuuteen kolmen vuoden sopimuksella. Meghni pelasi kauden alussa yhden ottelun lokakuussa, kunnes joutui jättämään pelikentät loukkaantumisen vuoksi. Lopulta 20. marraskuuta Meghni pelasi toisen sarjaottelunsa Qataria vastaan tultuaan vaihdosta kentälle.
T3 Center
63.815°N, 20.24222°W
Royal Rumble
Royal Rumble on yhdysvaltalaisen World Wrestling Entertainment -yhtiön vuosittain järjestämä showpainitapahtuma. Se on yksi vuoden merkittävimmistä tapahtumista WrestleManian, SummerSlamin ja Survivor Seriesin ohella. Royal Rumble on kuuluisa sisältämästään Royal Rumble -ottelusta, jonka perusideana on heittää vastustaja yläköyden yli niin, että tämä putoaa kehästä ja molemmat jalat koskettavat lattiaa.
Tilastot
Kolme kertaa:
Gaston Godel
Gaston Godel (19. elokuuta 1914 Givisiez – 17. helmikuuta 2004 Domdidier) oli sveitsiläinen yleisurheilija ja olympiamitalisti, joka kilpaili kävelyssä. Hän saavutti Lontoon olympialaisissa 1948 hopeaa 50 kilometrin matkalla ajalla 4.48.17.
Pinalin piirikunta
Väestö
Vuonna 2000 Pinalin piirikunnassa oli 179 727 asukasta, 61 364 kotitaloutta ja 42 225 perhettä. Väestötiheys oli 13/km².
Putkivinokas
Koko ja ulkonäkö
Putkivinokas on kooltaan melko kookas. Lakki on keskeltä hieman kuopallinen. Väri on vaalea harmaa, punaruskea tai kellanruskea. Kermanvalkoiset heltat ovat pitkäjohteiset ja leveähköt. Jalka on valkoinen ja paksu. Malto on kiinteää ja valkoista.
Käyttö ruokasienenä
Putkivinokas on kypsennettynä murea. Jotkut käyttävät sitä ruoanlaitossa myös raakana. Raa'at sienet eivät kuitenkaan välttämättä ole vatsaystävällisiä eli sovellu jokaisen ruoansulatukselle.
Mauri Myllymäki
Selostajana
Seuraavina vuosina Myllymäki selosti muun muassa koripalloa taivaskanavilla. Myllymäkeä on myös kuultu Nelosella selostamassa yleisurheilun Kultaista liigaa ja muita Grand Prix -kisoja. Hän lopetti selostustyöt Nelosella vuoteen 2005, mutta palasi kuitenkin seuraavana vuonna takaisin runsaan yleisöpalautteen ansiosta. Vuonna 2006 Myllymäki selosti suunnistuskilpailu Jukolan viestin ja selosti kesän mittaan kanavalla myös IAAF Super Grand Prix ja IAAF Grand Prix -sarjojen kilpailuja.
Korpilahden kirkko
Kirkkorakennus
Tyypiltään kirkko on tasavartinen sisäviisteinen ristikirkko. Sen on suunnitellut A.W. Arppe ja suunnitelmat on hyväksynyt Intendentinkonttorin Charles Bassi. Kirkko valmistui vuonna 1827, ja rakennustöiden työnjohtajana toimi hauholainen rakennusmestari Herman Nyberg.
Edenbridge
Edenbridge on melodista, progressiivista power metalia soittava yhtye Itävallasta. Edenbridgen musiikillinen johtaja on kitaristi ja kosketinsoittaja Lanvall, joka perusti yhtyeen 1998 yhdessä basisti Kurt Bednarskyn ja laulaja Sabine Edelsbacherin kanssa.
Libanonin politiikka
Parlamentti
Parlamenttipaikat on jaettu uskonnollis-etnisten ryhmien välillä seuraavasti:
Kaikkiaan parlamentissa on periaatteessa 128 edustajaa. Uskonnollisesta jaosta huolimatta äänioikeus on yhtäläinen. Kunkin vaalipiirin edustajan on oltava määrättyyn ryhmään kuuluva, mutta kaikki vaalipiirin äänioikeutetut uskontoon katsomatta saavat osallistua vaaliin.
Parlamenttivaalit
Myöhemmin Aounin liittouma liittoutui Hizbollahin ja Amalin kanssa.
Ryūtarō Hashimoto
Hashimoto oli valtiovarainministerinä 1990-luvun alussa, mutta joutui eroamaan lahjusskandaalin vuoksi vuonna 1991.
Car Talk
Car Talk siirtyi NPR:lle vuonna 1987, aluksi osaksi Sunday Weekend Edition -ohjelmaa, ja seuraavana vuonna omana ohjelmanaan. . Nykyään ohjelma on kuultavissa 600 radioaseman kautta ja sillä on 4,3 miljoonaa kuulijaa. Se on kaikkien aikojen menestynein julkisen verkon radio-ohjelma Yhdysvalloissa sekä taloudellisesti että kuulijamääriltään.
Ähtävän kirkko
thumb|left|150px|Kirkon vaivaisukko Kirkon sisustusta pidetään poikkeuksellisen hienona. Ristikirkon alttari on alkuperäisellä paikalla kahden ristisakaran kulmauksessa ja saarnastuoli on sitä vastapäätä. Alttaripöytä, alttarikaide, alttarilaite ja saarnastuoli ovat sekoitus myöhäisbarokkia, rokokoota ja uusklassismia. Ne on tehty 1810-luvulla ja koristeltu yltäkylläisin puuleikkauksin ja kultauksin. Suunnittelijoina ja tekijöinä olivat paikkakunnan puusepät Berklars-snickarn ja Jofs-snickarn. Virsitaulu on rokokootyyliä, hyvin koristeellinen ja kullattu. Alttaritaulu on Gustaf Erik Hedmanin maalaama. Yläosa kuvaa Ristiinnaulittua ja alaosa Pyhää ehtoollista. Taulu on kopio Margareta Capsian maalaamasta alttaritaulusta. Länsisakaran ikkunan lasimaalauksen teki vuonna 1940 Lennart Segerstråle.
Kirkon sijainti on erikoinen, sillä kylässä on ”Kyrkbacka”, joka on parin kilometrin päässä kirkolta. Perimätiedon mukaan kirkon paikasta oli erimielisyyksiä. Nykyisen kirkon tienoilla sanotaan olleen pakanallisen uhrilähteen, joka saattaa selittää kirkon sijainnin.
Barrakuda
Käyttäytyminen ja ravinto
Barrakuda saalistaa lähinnä pieniä parvikaloja. Täysikasvuiset yksilöt ovat lähinnä yksineläjiä, mutta kutuaikana ne kerääntyvät parviin. Barrakudat kasvavat noin parimetrisiksi ja partioivat riuttaa ulapan puolella. Kun kalaparvi sattuu niiden lähelle, barrakudat syöksyvät kalaparven keskelle ja repivät ne palasiksi terävillä hampaillaan. Hyökkäyksen jälkeen ne palaavat rauhassa syömään saalistaan.
Uudenseelanninuikku
Levinneisyys ja elintavat
Uudenseelanninuikkua tavataan nykyään vain Uuden-Seelannin Pohjoissaarelta ja se on pesivänä hävinnyt Eteläsaarelta. Lajin elinympäristöä ovat pienet suojaiset ja makeavetiset lammet ja dyynijärvet. Se voi elää myös ihmisten rakentamissa ympäristöissä kuten patoaltaissa. Pääosan uudenseelanninuikun ravinnosta muodostavat vesihyönteiset ja niiden toukat, mutta se voi syödä myös äyriäisiä ja pieniä kaloja. Linnun pesimäkausi kestää tammikuusta maaliskuulle ja laji rakentaa kelluvan pesänsä ruovikon joukkoon.
Volkswagen RT05
VW RT05:n tekniset tiedot
Voimansiirto:
Globaalikasvatusverkosto
Globaalikasvatusverkosto on Kepa ry:n koordinoima globaalikasvatusta tekevien suomalaisten järjestöjen yhteistyöverkosto.
Juan José Cobo
Cobo edusti kaudet 2012–2013 Team Movistaria. Vuodeksi 2014 hän siirtyi Torku Sekerspor-joukkueeseen.
Seikan-tunneli
Tietoja liikenteestä
Tunnelin valmistuttua kaikki junarahti Honshūn ja Hokkaidōn välillä käytti tunnelia. Sen sijaan 90 % matkustajista kulkee matkan lentäen – nopeuden ja hinnan vuoksi. Esimerkiksi matka Tokiosta Sapporoon kestää junalla yli 10 h 30 min ja vaatii useita vaihtoja. Lentäen matka kestää 3 h 30 min lentokenttämatkat mukaan lukien. Myös sääntelyn purkaminen ja kilpailu kotimaan lentoliikenteessä on laskenut hintoja Tokio–Sapporo-reitillä, tehden junamatkasta suhteessa kalliimman.
Tutkimukset, rakentaminen ja geologia
Tunnelia kaivettiin sekä pohjoisesta että eteläisestä päästä samanaikaisesti. Kuivan maan osuudet hoidettiin perinteisillä kaivausmenetelmillä yhdellä päätunnelilla. 23,3 kilometriä pitkän merenalaisen osuuden osalta kaivettiin kolme läpimitaltaan kasvavaa tunnelia, kokojärjestyksessä; ensimmäinen pilottitunneli, huoltotunneli ja lopuksi päätunneli. Huoltotunneli on yhdistetty päätunneliin yhdystunneleilla 600–1 000 metrin välein. Pilottitunneli toimi huoltotunnelina 5 km:n mittaiselle keskiosalle.
Gerda Ryti
Elämäkerta
Gerda kävi ruotsinkielisen tyttökoulun ja lähti vuonna 1907 Dresdeniin Saksaan täydentämään piano-opintojaan, minkä ohella hän opiskeli saksaa, taidehistoriaa ja kirjallisuutta Dresdenin yliopistossa. Vuosina 1911 ja 1913 hän opiskeli englantia Lontoossa. Hänellä olikin myöhemmin monipuolinen kielitaito. Kun hänen veljensä Eric J. Serlachius vuonna 1914 perusti lakitoimiston yhdessä Risto Rytin kanssa, Gerda palkattiin sinne konttoristiksi. Hän rakastui pian veljensä yhtiökumppaniin, ja heidät vihittiin tammikuussa 1916. Samana vuonna Gerda lopetti konttoristin työt. Ryteille syntyi kolme lasta: Karl Johan Henrik (1916–2002), Niilo Erik (1919–1997) ja Eva Paula Margareta (Saxén) (1922–2009). Molemmista pojista tuli professoreita.
Sylvi Kekkosen kuoltua vuonna 1974 Rytistä tuli ainoa elossa ollut tasavallan presidentin puoliso vuoteen 1982 asti. Hän kuoli vuonna 1984 lähes 98-vuotiaana oltuaan leskenä 28 vuotta.
Jaakobin luuarkku
thumb|Jaakobin luuarkku thumb|Lähikuva kaiverruksesta arkun kyljessä. Jaakobin luuarkku on vuonna 2002 Israelista löydetty arkeologinen löytö, jota on pidetty todisteena Jeesuksen historiallisuudesta. Luuarkku esitettiin Jeesuksen veljen Jaakobin arkkuna. Luuarkun kylkeen oli kaiverrettu teksti, joka kuului suomeksi "Jaakob, Joosefin poika, Jeesuksen veli". Joidenkin mielestä kaiverruksen loppuosa Jeesuksen veli on nykyaikana tehty väärennös, mutta itse arkku on aito arkeologinen löydös. Jerusalemissa käytävä oikeudenkäynti väitetyn loppuosan väärennöksen suhteen on kesken (helmikuussa 2007). Israelin antiikkivirasto on tuominnut raportissaan luuarkun loppuosan väärennöksi, mutta ei selventänyt menetelmiään ja antanut sitä muiden tutkittavaksi.
Dominique Perrault
Arkkitehtina
Perraultin arkkitehtuuri ”kohoaa tyhjästä, matkaerosta, hiljaisuudesta, salaisuudesta”, toteaan Birgitte David. Hänen mielestään ”mielenkiintoista on, että hän luo alueita eikä vain rakennuksia”. Tämän toteuttaakseen hän luo illuusion arkkitehtuurin katoamisesta valon ja varjojen leikin avulla sekä antimaterialisoinnin ja arvoituksen avulla.
Yuman piirikunta (Arizona)
Väestö
Vuoden 2010 väestönlaskennassa piirikunnassa oli 195 751 asukasta, 64 767 taloutta ja 48 976 perhettä. Talouksien keskimääräinen koko oli 2,93 henkilöä ja perheiden 3,39 henkilöä.
Grönlanninpallas
Grönlanninpallas eli sinipallas (Reinhardtius hippoglossoides, synonyymi Pleuronectes hippoglossoides) on noin metrin pituinen ja 45 kilon painoinen kampelakalojen lahkon edustaja, joka elää Pohjois-Atlantilla ja Pohjoisella jäämerellä 250–1 600 metrin syvyydessä. Se saattaa välillä nousta pohjan tuntumasta korkeallekin pintaan.
Grönlanninpallaksella on kalataloudellista merkitystä. Pyynti on vaikeaa, koska syötti lasketaan satojen metrien syvyyteen. Ammattikalastuksessa käytetään pitkäsiimaa, joka rakentuu kellukkeiden varassa olevasta pitkästä selkäsiimasta ja siihen sidotuista lyhyemmistä tapsisiimoista, joiden päässä on koukku syötteineen. Sekä virkistys- että ammattikalastukselle on nykyisin asetettu pyyntikiintiöitä. Grönlanninpallaksen liha kuuluu kalojen parhaimmistoon, ja sitä kysytäänkin paljon niin ravintoloissa kuin elintarviketuotannossa.
Helmihopeatäplä
Ravintokasvit
Toukan ravintokasveja ovat orvokit (Viola), ennen kaikkea keto-orvokki (Viola tricolor), mutta myös pelto-orvokki (Viola arvensis) ja aho-orvokki (Viola canina).
Werner von Blomberg
Führereid
Puolustusministeriö nimettiin sotaministeriöksi vuonna 1935. 20. huhtikuuta 1936, Führerin syntymäpäivänä, Blombergista tuli ensimmäinen Hitlerin nimittämä sotamarsalkka.
Skandaali
Juonittelijoille tarjoutui otollinen tilaisuus, kun 60-vuotias Blomberg rakastui 26-vuotiaaseen konekirjoittajaansa Erna Gruhniin. Blomberg oli jäänyt leskeksi hänen vaimonsa kuoltua vuonna 1932, mutta epäröi suhteen virallistamista, koska preussilaisten upseerien katsottiin voivan naida vain sopivista yhteiskuntaluokista. Göring kuitenkin kannusti Blombergia viemään Ernan vihille vedoten omaan avioliittoonsa eronneen näyttelijättären Emmy Sonnemanin kanssa. Häät vietettiin 12. tammikuuta 1938. Ne sujuivat onnellisesti paikalla olleen Hitlerin suojeluksessa ja Göringin toimiessa sulhaspoikana. Pariskunta matkasi Italiaan viettämään kuherruskuukautta.
Trampoliinivoimistelu
Trampoliinivoimistelu kilpaurheiluna
Kilpailulajina trampoliinivoimistelua on harjoitettu ensimmäisen kerran Yhdysvalloissa vuonna 1946. Pohjois-Amerikan mestaruudesta kilpailtiin kaksi vuotta myöhemmin. Kansainvälinen trampoliiniliitto FIT perustettiin vuonna 1964.
6-Dimension Soundz
6-Dimension Soundz on japanilainen levy-yhtiö, joka on erikoistunut psytranceen ja promotoinut aktiivisesti suomisaundia.
Kosovo Poljen taistelu
Kosovo Poljen taistelu käytiin Pyhän Vituksen päivänä (15. kesäkuuta, nykyisin päivää vietetään 28. kesäkuuta) 1389 Kosovo Poljen lähellä Kosovossa ruhtinas Lazarin johtamien serbien ja sulttaani Murad I:n johtamien osmanien välillä.
Hyvyysluku
Hyvyysluku (myös Q-arvo) on värähtelijään varastoituneen energian ja yhdessä jaksossa häviävän energiamäärän suhde. Hyvyysluku on dimensioton suure, joka kuvaa värähtelyn amplitudin suhdetta värähtelyn vaimenemiseen. Hyvyysluvun käänteisarvo on vaimennuskerroin.
Myös kaiuttimen bassoresonanssin voimakkuus ilmaistaan hyvyysluvun avulla. Useimmiten kaiutinelementin kotelo pyritään mitoittamaan siten, että bassotoiston vaste ulottuu mahdollisimman matalille taajuuksille suorana. Tällaisen Butterworth-kytkennän hyvyysluku on 0,707. Suurempi hyvyysluku aiheuttaa sen, että kaiutin jää hetkeksi värähtelemään ominaistaajuudellaan muita taajuuksia voimakkaammin ja toisto muuttuu epätarkaksi. Pienemmillä arvoilla puolestaan käy niin, että kaiutinelementin värähtely vähenee ja bassotoisto yltää matalammille taajuuksille, mutta voimakkuus heikkenee.
Włocławek
Historia
Alueella on ollut asutusta yli kolmentuhannen vuoden ajan. Vanhin asutus kuului Luzatian kulttuurin piiriin. Pomeranialainen kulttuuri korvasi sen 500 vuotta myöhemmin. Keskiajalla, vuodesta 1123, samassa paikassa toimi piispanistuin. Paikkaa kutsuttiin tällöin nimellä Wlodzislaw, sittemmin nimellä Wloclaw. Kaupunkioikeudet se sai viimeistään vuonna 1265. 1300-luku oli alueella saksalaisen ritarikunnan mahtiaikaa, ja kaupunki kärsi tuhoja ritarien hyökkäyksissä. Rauha palautui 1460-luvun rauhansopimuksissa Puolan voimistuttua. Tästä alkoi kaupungin kukoistusaika, jota kesti parisataa vuotta. Kolmikymmenvuotinen sota aiheutti alueella suurta tuhoa, ja sen jälkeen vaihtui kaupungin nimi: Włocław muuttui muotoon Włocławek. Uusi kukoistuskausi alkoi 1700-luvun puolimaissa. Puolan jaot johtivat siihen, että alue liitettiin Venäjän keisarikuntaan. Tällä oli toisaalta piristävä vaikutus talouselämään. 1800-luvulla kaupunkiin perustettiin paperi- ja selluloosatehdas, ja erityisesti saksalaiset teollisuusmiehet kehittivät useita muitakin teollisuudenaloja.
Carpaccio
Ruokalaji on nimetty taidemaalari Vittore Carpaccion mukaan, jonka suosikkiväri oli vaalea lihanpunainen sävy.
Nykyään
Nykyään nimitystä carpaccio on alettu käyttää alkuperäisen lisäksi mistä tahansa, esimerkiksi kalasta tai vihanneksista valmistetusta, ohuina viipaleina raakana tarjottavasta ruokalajista.
Heroes of Might and Magic III: The Restoration of Erathia
Pelaaminen
Sankarien armeijat ja muut joukot koostuvat olennoista. Olentoja saadaan pääosin kaupungeista värväämällä. Lähes jokaisesta olennosta on olemassa tavallinen ja paranneltu tyyppi. Jokaisella kaupungeista värvättävällä olentotyypillä on oma rakennuksensa, joka on rakennettava ennen kuin olennon värvääminen on mahdollista. Olentoja on saatavilla vain rajoitettu määrä viikossa ja jokaisella olentotyypillä on oma, kaupungin linnan tasosta riippuva viikoittainen kasvumääränsä. Kasvumäärät voivat satunnaisesti kohota tai laskea joinakin viikkoina ja kuukausina. Värvättyjä olentoja voidaan pitää kaupungeissa ja sankarit voivat siirtää armeijoidensa olentoja toisilleen. Maastosta saattaa löytyä neutraaleja olentojoukkoja, joita vastaan sankarin olentoarmeijan on yleensä taisteltava päästäkseen ohi, mutta ne saattavat myös paeta tai antautua sankarille joukkojen voimasuhteista ja sankarin diplomatiataidosta riippuen. Resursseja tarvitaan rakennusten rakentamiseen ja joukkojen värväämiseen. Resursseja saadaan pääosin maastossa sijaitsevista resurssikätköistä ja tuotantorakennuksista. Pelissä saattaa olla myös vuoden mittaan satunnaisia tapahtumia, joiden johdosta pelaaja joko luovuttaa tai ottaa vastaan resursseja.
left|200px|thumb|Taistelunäkymä Sankarin hyökätessä vihollisjoukkoja vastaan tai joutuessa hyökkäyksen kohteeksi, peliruutu siirtyy taistelukenttänäkymään. Taistelukenttä koostuu 165 (15×11) kuusikulmion muotoisesta ruudusta. Ruudussa voi sijaita esteitä, joita maata pitkin kulkevat yksiköt eivät voi läpäistä. Taistelukenttä sisältää taistelun osapuolten kaikki yksiköt. Armeijaan mahtuu seitsemän yksikköä. Yksikkö koostuu yhdestä tai useammasta saman olentotyypin olennosta. Taistelu tapahtuu yksiköitä taistelukentällä siirtäen ja hyökäten niiden avulla vastustajan yksiköitä vastaan. Sankarit eivät suoraan osallistu taistelemiseen, mutta vaikuttavat esimerkiksi kyvyillään ja taidoillaan yksiköiden taistelutehoon ja voivat heittää loitsuja taistelun kulkuun vaikuttaakseen. Taistelun voittaa se osapuoli, jonka vastustajan armeija tuhoutuu ensin tai jonka vastustaja antautuu tai pakenee. Armeijan tuhoutuessa taistelussa sankari katoaa ja menettää voittajalleen kaikki omistamansa taikaesineet. Sankarin paetessa sankarin armeija tuhoutuu, mutta sankarin voi värvätä uudelleen.
Kartanmuokkausohjelma
Ohjelmalla voi luoda karttoihin myös pelinsisäisiä tapahtumia, jotka pelatessa tapahtuvat jonakin tiettynä päivänä tai tietyin väliajoin. Voidaan esimerkiksi luoda viikon välein saapuva kauppamies antamaan pelaajille jokin tietty määrä resursseja tai kuukausittain saapuva kuninkaan veronkerääjä, joka vie pelaajien hankkimia resursseja pois. Kartanmuokkausohjelman asetuksilla pelaajille voi asettaa päämäriä, joita he pelatessa pyrkivät toteuttamaan. Pelaajia voi myös tarvittaessa jakaa erilaisiin liittoumiin. Ohjelma sisältää toiminnon mahdollisten virheiden tarkistamiseen. Se auttaa esimerkiksi löytämään kohteita, joita sankareiden ei kohteen sijoittelun takia olisi pelissä mahdollista saavuttaa.
Vastaanotto
Koko Heroes of Might and Magic -sarja on yksi suosituimmista vuoropohjaisista strategiapelisarjoista ja vuonna 2001 Heroes III: The Restoration of Erathia sijoittui PC Gamer -lehden lukijoiden äänestämänä viidenkymmenen kaikkien aikojen parhaan pelin listalla 35. sijalle. Vuonna 2005 peli oli PC Gamer -lehden viidenkymmenen kaikkien aikojen parhaan pelin listalla 25. sijalla.
Robert Trujillo
Liittyminen Metallicaan
Metallican järjestämissä koesoitoissa yhtyeen kolme muuta jäsentä totesivat, että Trujillo kykeni soittamaan edesmenneen basisti Cliff Burtonin aikaisen Metallica-kappaleen ”Battery” sormilla ilman minkäänlaista ”ylisuorittamista”. Yhtye on myös kommentoinut Trujillon sormien olevan ”kuin kolme plektraa”. Kommentit taltioitiin Metallica: Some Kind of Monster -dokumenttielokuvaan.
Jeff Hamilton
Yliopiston jälkeen
Vuonna 1975 Jeff teki lyhyen visiitin Lionel Hamptonin yhtyeeseen, joka hajotettiin kolmen kuukauden keikkailun jälkeen, koska Lionel Hamptonille avautui toinen työmahdollisuus. 21-vuotias Hamilton palasi Indianaan, mutta sai pian puhelun ystävältään John Claytonilta, joka tarjosi hänelle työtä Monty Alexanderin yhtyeestä Los Angelesista.
Robert Trujillo
Tyyli
Robert Trujillon lavaesiintyminen erottuu muiden Metallican jäsenten liikehdinnästä selkeästi. Trujillo pukeutuu väljiin koripallovaatteisiin ja soittaa lähes kyykkyasennossa ja pääasiassa sormilla ilman plektraa. Hänen toinen tavaramerkkinsä on pitää bassoa yhdellä kädellä kiinni ja pyöriä ympäri. Trujillo on myös taitava akustisen kitaran soittaja ja on harjoitellut aikoinaan Metallican kappaleita akustisella kitaralla.
Tšekki
Historiallisista Böömistä, Määristä ja Sleesian kaakkoisosasta muodostuva Tšekki on historiansa aikana ollut osa Habsburgien valtakuntaa sekä 1900-luvulla osa Tšekkoslovakiaa. Nykyisin Tšekki kuuluu Euroopan unioniin ja sen passivapaaseen Schengen-alueeseen sekä Natoon.
Suurimmat kaupungit
Tšekin seitsemän suurinta kaupunkia vuoden 2015 lopussa olivat:
Krooninen haimatulehdus
Hoito
Alkoholinkäytön lopettaminen on tärkeä osa kroonisen haimatulehduksen hoitoa. Haimatulehduksen aiheuttama kipu hoidetaan tulehduskipulääkkeillä tai tarvittaessa vahvemmilla kipulääkkeillä.
Tšekki
Talous
Merkittävimmät luonnonvarat ovat kivihiili, ruskohiili, grafiitti, kaoliini ja puutavara.
Väestöjakauma
Valtakieli oli vuoden 2011 väestönlaskennan mukaan tšekki, jota puhui äidinkielenään 88,8 prosenttia väestöstä. Suurimmat kielivähemmistöt olivat slovakki (154 465 puhujaa), ukraina (48 250 puhujaa) ja puola (33 597 puhujaa).
Rimas Kurtinaitis
Pelaajaura
Kurtinaitis aloitti pääsarjakoripallon TsSKA Moskovassa kaudella 1982–1983. Hän edusti seuraa vain yhden kauden ennen siirtymistään BC Žalgirisiin, jossa hän voitti kolme Neuvostoliiton-mestaruutta vuosina 1985–1987. Vuonna 1989 Kurtinaitis siirtyi pelaamaan länsisaksalaiseen Brandt Hageniin, joka pelasi maan pääsarja-tasolla. Kolmen kauden jälkeen hän palasi Žalgirisiin.
Pelityyli
Kurtinaitis tuli pelaajaurallaan tunnetuksi teknisesti puhtaasta heitostaan. Hän pystyi myös heittämään kaukaa korilta tarkasti.
Juha Christensen
Christensenin ansioksi voidaan katsoa ajatus neuvottelujen tuomisesta Suomeen presidentti Martti Ahtisaaren ja hänen johtamansa Crisis Management Initiativen välitykseen. Jo helmikuussa 2004 olivat indonesialainen ministeri Farid Husain ja Christensen tavanneet Helsingissä Martti Ahtisaaren rauhanneuvottelujen välittämisen tunnustelemiseksi. Kuukausi joulukuun 2004 tsunamikatastrofin jälkeen pidettiin Crisis Management Initiativen avustuksella aloitetun Acehin rauhanneuvotteluprosessin ensimmäinen tapaaminen 27.–29. tammikuuta presidentti Martti Ahtisaaren johdolla.
Paula Björkqvist
Elämä ja ura
Ylioppilaaksi valmistumisensa jälkeen Björkqvist työskenteli hieman yli vuoden ajan apteekissa ja lähti tämän jälkeen opiskelemaan farmasiaa Kuopion yliopistoon, jossa suoritti farmaseutin tutkinnon vuonna 1998. Valmistumisensa jälkeen hän oli töissä farmaseuttina Jämsän Apteekissa.
Jämsän kunnallisvaalien ääniharava Björkqvist toimi muun muassa kaupunginvaltuuston puheenjohtajana. Nuoren poliitikon uran sanottiin olleen nousujohteinen, ja Björkqvist ehtikin valmistautua jo vuoden 2007 eduskuntavaaleihin, mutta varhainen kuolema keskeytti kampanjoinnin.
Nymfi (biologia)
Nymfimuotoja esiintyy heinäsirkoilla ja torakoilla. Vedessä kehittyviä nymfejä kutsutaan joskus vesinymfeiksi eli najadeiksi. Niillä on kidukset sekä muita sopeutumia vesielämään. Vesinymfejä on muun muassa aitosudenkorennoilla, koskikorennoilla ja päivänkorennoilla.
Suomen asema
Suomen asemalta liikennöivät Karjalankannaksen paikallisjunat sekä pikajunat Viipuriin ja Käkisalmeen. Suomen asema on saanut nimensä siitä, että se on Venäjän ja Suomen (Pietarin ja Helsingin) välisen kansainvälisen matkustajaliikenteen pääteasema. Alun perin se oli Suomen Valtionrautateiden liikennöimä ja omistama asema vuoteen 1920, jolloin se ratapohjineen Suomen rajalta Pietariin luovutettiin Tarton rauhansopimuksessa Neuvosto-Venäjälle. Vuodesta 2010 reitillä lähtien on liikennöinyt Allegro-suurnopeusjuna, joka taittaa matkan 3 tunnissa ja 27 minuutissa, kun Pasilan aseman pysähdykset karsittiin maaliskuun 2016 lopulla.
Vis I
Arkeologinen tutkimus
Lähistöllä on myös rautakautinen Vanvizdinon kulttuurin asuinpaikka Vis II, jossa asuttiin rautakaudella 400-600 jaa. Sille aikakaudelle voidaan mahdollisesti sijoittaa löydetty puinen rysä ja pienet keramiikkapalaset.
Aleksei Nikolajevitš Romanov
Elämä ja kuolema
Lokakuun vallankumouksen jälkeen Aleksei murhattiin yhdessä perheensä ja neljän palvelijan kanssa yöllä Ipatjevin kellarissa 17. heinäkuuta vuonna 1918. Keisariperheen ruumiit lastattiin Ipatjevin talon pihalla kuorma-auton lavalle vietäväksi hylättyyn kultakaivokseen, johon vainajat oli määrä heittää.
Urkusinfonia
Camille Saint-Saënsin ”Urkusinfoniana” tunnettu sinfonia nro 3 on luonteeltaan orkesteriteos, jossa urkuja käytetään tietynlaisen sointivärin luovana orkesterin soittimena.
Antiokhos Askalonlainen
Antiokhos Askalonlainen (, ; n. 130–68 eaa.) oli kreikkalainen keskiplatonilainen filosofi. Hän toimi Platonin Akatemian johtajana vuosina 79–78 eaa. Hän luennoi Ateenassa, Roomassa ja Aleksandriassa.
Yhdysvaltain presidentinvaalit 1968
Yhdysvaltain presidentinvaalit 1968 olivat Yhdysvaltain 46. presidentinvaalit, jotka järjestettiin 5. marraskuuta 1968. Republikaanisen puolueen ehdokas Richard Nixon valittiin Yhdysvaltain presidentiksi 301 valitsijamiehen enemmistöllä.
Demokraatit
28. toukokuuta McCarthy voitti Kennedyn Oregonin esivaalissa, mutta Kennedy sai 4. kesäkuuta suuren voiton Kalifornian esivaalissa. Vain pari minuuttia sen jälkeen kun Kennedy oli ilmoittanut Kalifornian-voitostaan hotellissa Los Angelesissa Sirhan Sirhan ampui tätä. Kennedy kuoli vammoihinsa 6. kesäkuuta.
Vaalikampanja
Vaalikampanjansa aikana Wallace ilmaisi useita kertoja haluavansa kumota vuonna 1965 voimaan tulleen Voting Rights Act of 1965 -lain, joka salli afroamerikkalaisten äänioikeuden kautta maan. Hän kampanjoi useita kertoja myös pohjoisissa teollisuusvaltaisissa osavaltioissa ja niiden suurkaupungeissa, kuten Detroitissa, joissa teollisuuden hiipuminen ja mustien ja valkoisten segregaatio tarjosivat hyvän kasvupohjan hänen populistiselle kampanjalleen. Wallace ei koskaan suoranaisesti ilmaissut mitä tekisi jos voittaisi presidentinvaalit, ja hänen tavoitteenaan onkin pidetty sitä, että hänen saamansa valitsijamiehet estäisivät kahta muuta ehdokasta saavuttamasta vaadittua 270 valitsijamiehen rajaa. Tällöin hän voisi pyrkiä saamaan jommalta kummalta myönnytyksiä kansalaisoikeusasiassa.
Sekä Nixon että Humphrey reagoivat Wallacen kampanjaan. Nixonin mukaan Wallacea äänestämällä olisi lopputuloksena Humphreyn voitto. Nixon myös jäljitteli joitakin Wallacen kampanjan elementtejä, kuten koululaisten linja-autokuljetusten vastustamista. Humphrey taas vetosi Wallacen kotiosavaltion Alabaman köyhyyteen ja kysyi äänestäjiltä retorisesti, miltä ”Alabaman Yhdysvallat” näyttäisi. Humphrey nautti myös ammattiliittojen suosiota, ja ammattijärjestö AFL-CIO hyökkäsi voimakkaasti Wallacea vastaan talousasioissa.
A7
A7 voi tarkoittaa ainakin seuraavia asioita:
A10
A10 voi tarkoittaa ainakin seuraavia asioita:
Elisa Donovan
Donovan kärsi anoreksiasta 1990-luvulla, mutta on myöhemmin toipunut siitä.
Södertäljen kunta
Kunta sijaitsee Mälarenin ja Itämeren välisellä kannaksella, jonka poikki on rakennettu 5 km pitkä Södertäljen kanava vuosina 1806–1819.
Kuntajaon kehitys
Suurkunnan muodostamisen jälkeen kunnan länsiosissa ilmeni toiveita kunnasta irtautumiseen. Vuonna 1999 muodostettiin Nykvarnin kunta aiemmista Taxingen ja Turingen kunnista.
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 181 207 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 17 000 kruunua.
Piirit
thumb|right|250px|Kartta Södertäljen kunnan piireistä.
Järna
Antroposofiset toiminnot työllistävät lähes 2 000 henkeä, mikä on enemmän kuin Lantmännen AXA:lla ja sen tytäryhtiö Kungsörnenillä, jonka pääkonttori sijaitsee Järnassa. Järnan ympärillä sijaitsee lukuisia golfratoja, kuten esimerkiksi Kallfors GK ja Järna GK.
Pastoraalitutkinnot
Ylemmän pastoraalitutkinnon (80 opintopistettä) suorittaminen on kelpoisuusvaatimuksena tuomiorovastin, hiippakuntadekaanin ja kenttäpiispan virkaan sekä pappisasessorin tehtävään. Niihin on käytännössä kelpoisuusehtona myös edellä kuvattujen johtamistaidon Kirjo IIA -tason jatko-opintojen suorittaminen.
Gallienus
Sota germaaneja vastaan
Vuoteen 255 mennessä tilanne lännen ja idän provinsseissa oli jo parantunut hieman, ja Gallienus juhlisti voittojaan ottamalla arvonimen Germanicus Maximus. Vuonna 257 frankit ja alemannit kuitenkin hyökkäsivät Reinin yli Galliaan ja Germaniaan. He eivät olleet yhtä vaarallisia kuin Tonavan alajuoksulla asuneet gootit, sillä he olivat pienilukuisempia ja vähemmän järjestäytyneitä. Valerianus oli kuitenkin joutunut harventamaan Rooman armeijan rivejä voidakseen sotia persialaisia vastaan. Balkanilla silloin ollut Gallienus koki frankkien ja alemannien uhkan vakavaksi. Hän nimitti Viminaciumissa teini-ikäisen poikansa Valerianus II:n caesariksi ja nimelliseksi Tonavan armeijan komentajaksi. Sen jälkeen Gallienus lähti frankkeja vastaan. Hän perusti päämajansa Colonia Agrippinaan ja avasi sinne myös uuden rahapajan. Kaupungissa lyödyt kolikot kuvasivat Gallienusta "Gallian entistäjänä".
Mussius Aemilianus ja Memor
thumb|200px|Gallienuksen rintakuva noin vuodelta 261. [[Louvre. ]] Macrianusten kapinan kukistumisen jälkeen Aegyptuksen prefekti L. Mussius Aemilianus kapinoi vuonna 261 tai 262. Aemilianus oli tukenut Macrianuksia, mutta heidän kuoltuaan hänellä ei ollut muuta vaihtoehtoa kuin yrittää nousta valtaan itse. Gallienuksen lähettämä kenraali Aurelius Theodotus onnistui kuitenkin kukistamaan kapinan maaliskuussa 262, minkä jälkeen Aemilianus teloitettiin. Pian Theodotuksen sotilaat surmasivat myös Memor-nimisen upseerin, joka oli vastannut Egyptin ja Rooman välisestä viljahuollosta.
Kuvitteelliset vallananastajat
Erään Trebellianuksen kerrotaan julistautuneen keisariksi Isauriassa Vähässä-Aasiassa. Historia Augustan mukaan hän hallitsi Kilikiaa, mutta pian hänet surmasi Gallienuksen duxin ja Aurelius Theodotuksen veli Camsisoleus. Nykyään Trebellianusta kuitenkin pidetään sepitteellisenä henkilönä. Historia Augustan lisäksi myös Eutropius mainitsee hänet, mutta Eutropius on varmasti sekoittanut Trebellianuksen toiseen usurpaattoriin, Regalianukseen.
Wayne’s Coffee
Wayne’s Coffee on ruotsalainen kahvilaketju, jolla on toimintaa Ruotsissa, Suomessa ja Virossa. Ensimmäinen Wayne’s Coffee avattiin Tukholmassa vuonna 1994.
Gallienus
Hyökkäys Galliaan
Vuonna 265 Gallienus päätti hyökätä Postumuksen hallitsemaan Galliaan. Hän otti mukaan kenraali Aureoluksen komentaman ratsuväen, ylitti Alpit ja marssi syvälle Galliaan. Gallienus kukisti Postumuksen joukot taistelussa mutta ei onnistunut saamaan lopullista voittoa, koska ratkaisevalla hetkellä Aureolus empi tai oli tottelematta käskyjä. Gallienus soi kuitenkin Aureolukselle armahduksen eikä rangaissut häntä mitenkään. Tämän jälkeen Gallienus aloitti hyökkäyksen uudestaan, mutta eräässä piirityksessä hän haavoittui vakavasti nuolesta ja joutui perääntymään. Koko sotaretki keskeytettiin, ja tilanne säilyi ratkaisemattomana.
B8
B8 tarkoittaa seuraavia asioita:
Sonic Riders: Zero Gravity
Juoni
Jet muistaa minkä takia hän oli tullut paikalle, muttei näe Eimiä tai Stormia missään. Eggmanin tietokone paljastaa Stormin jahtaavan Eimiä, joita seuraa MeteorTechin robotti. Sonic, Tails ja Knuckles lähtevät etsimään Eimiä Aguatic Capitalista, Eimi kertoo robotin käyttäneen itsetuhomekanismia ja Stormin häipyneen mukanaan jotain siitä pudonnutta. Storm oli maininnut paikasta nimeltä Giga, jonka Knuckles tiesi Gigan Rocks-nimiseksi paikaksi. He saapuvat paikalle ja huomaavat aarteen kadonneen. Knucklesin lukiessa muinaisia tekstejä, he tajuavat Babylon Gardenin olevan avaruusalus, jonka voimanlähde ovat nuo neljä Ark of Cosmosta ja suuren pimeyden hyökänneen sitä vastaan. Eggman jahtaa Babylon Roguesien ilma-alusta, Sonic kertoo että heidän tulisi tavata. Saavuttuaan MeteorTechin torniin he kohtaavat Babylon Roguesit. Wave vahvistaa Crimson Towerin olevan MeteorTechin signaalitorni. Storm kertoo Robotnikin varastaneen heidän keräämänsä Arkit, jolloin jet haastaa Sonicin kisaan panoksena Arkit ja universumin nopeimman tittelin. voittaja on se: kuka nappaa Eggmanin ensin.Tullessaan huipulle yhtä aikaa Sonic ja Jet nappaavat yhden Arkeista. Törmättyään Robotnikin koneeseen Wave kaappaa "pää-Arkin" (Master Ark) joka putosi koneesta, samalla kaikki robottitoiminnot lakkaavat. Wave kertoo sen, Kun kaikki viisi Ark of Cosmosta ovat paikallaan, Babylon Garden laskeutuu. Sonikin havaitessa Arkit tarpeettomiksi hän ojentaa ne Jetille. Kun Jet Syyttää Sonicia karkuunjuoksemista Sonic toteaa kohtaavansa hänet seuraavassa World Grand Prixissa. Babylon Roguet yrittävät saada Ark of Cosmosin Chalisesta Gigan Rocksilla. Se on kuitenkin ansoitettu, joten Jet syöttää koodin vanhalla babylonialaisella tekstillä, jolloin ansa laukeaa, ja Jet ottaa Ark of Cosmosin. Samalla Wave näkee tähdenlennon ja toivoo jotain, joka huvittaa Stormia, myös Jet tekee toiveen. Jet toivoo voittavansa Sonikin. Samalla kolme muuta tähdenlentoa osuu maahan aiheuttaen vavahtelua juuri kun Storm toivoo jotain. Vavahtelu aktivoi kuitenkin ansan saaden kaksi kivenjärkälettä syöksymään kohti heitä. Ark of Cosmos reagoi tähän seisauttaen järkäleet ilmaan. Jet tajuaa voivansa hyödyntää tätä uutta voimaa voittaakseen Sonicin, babylonialaiset poistuvat rauniolta turvallisesti.Ilma-aluksellaan ollessa Wave analysoi löytämäänsä Arkia ja selittää sen voivan ladata painovoimaa ja muuttaa sen energiaksi jolla käytetään Babylon Gardenin moottoriyksikköä, Arkkeja on kaikkiaan viisi.
Olavi Kajala
Olavi Ilmari Kajala (29. heinäkuuta 1905 Tampere – 24. maaliskuuta 1967 San Augustin, Gran Canaria) oli suomalainen ekonomi ja lakitieteen kandidaatti. Hän oli Lahden viides kaupunginjohtaja Uuno Takin jälkeen tämän tultua ministeriksi. Hän hoiti tehtävää vuosina 1942–1967. Häntä seurasi kaupunginjohtajana valtiosihteeri Teemu Hiltunen. Kansanedustajana Kajala oli SDP:n eduskuntaryhmässä 1939–1942, 1948–1951, 1954–1958 ja 1962–1966.